section_heading: Interpretacije posljednje scene
paragraph_text: mini|200px|Holsten's Brookdale Confectionery u [[Bloomfield, New Jersey|Bloomfieldu u New Jerseyju, gdje je snimljena završna scena.]] Posljednja scena "Made in America" nakon originalnog je emitiranja postala predmet brojnih diskusija i analiza. Korištenje naprasnog prekida nakon kojeg je uslijedilo nekoliko sekundi nijemog crnog ekrana mnoge je gledatelje navelo da pomisle kako im je u ključnom trenutku otkazao uređaj na kojem su gledali epizodu.  Među gledateljima su se pojavile dvije suprotstavljene interpretacije o konačnoj Tonyjevoj sudbini: neki su vjerovali da je ubijen dok su drugi smatrali kako je ostao živ.   Jedan od argumenata za potonju tvrdnju odnosi se na razgovor koji je Tony vodio sa šurjakom Bobbyjem u premijeri međusezone "Soprano Home Movies", u kojem Bobby komentira kako se u životu gangstera smrt može dogoditi iznenada i bez zvuka.  Špekulacije su povezale jaknu s uvodnom epizodom sezone, u kojoj je Tony ustrijeljen, te kao simbolička referenca na članstvo u mafiji. Ponuđeni su i kontradiktorni argumenti o značenju završetka. Sugerirano je kako posljednja scena znači da je život nabijen strahom i opasnošću koji nikad ne prolaze. To podupiru i stihovi završne pjesme. Pobornici ove interpretacije ističu kako zbog Tonyjeve pomirbe s obitelji Lupertazzi i njihova odobrenja Philove likvidacije nema opravdanog temelja za Tonyjevu eliminaciju. Sugerirano je i kako je sama publika "ubijena".